Ehdotus EUROOPAN PARLAMENTIN JA NEUVOSTON ASETUS maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 muuttamisesta /* KOM/2011/0663 lopullinen - 2011/0290 (COD) */





PERUSTELUT 1. EHDOTUKSEN TAUSTA Euroopan unionin toiminnasta tehdyn sopimuksen (SEUT-sopimus) 290 ja 291 artiklassa määritellään kaksi erityyppistä komission säädöstä: SEUT-sopimuksen 290 artiklan mukaan lainsäätäjä voi siirtää komissiolle vallan antaa muita kuin lainsäätämisjärjestyksessä hyväksyttäviä, soveltamisalaltaan yleisiä säädöksiä, joilla täydennetään tai muutetaan lainsäätämisjärjestyksessä hyväksytyn säädöksen tiettyjä, muita kuin sen keskeisiä osia. Komission näin antamia säädöksiä kutsutaan perussopimuksen mukaisesti ”delegoiduiksi säädöksiksi” (290 artiklan 3 kohta). SEUT-sopimuksen 291 artiklan mukaan jäsenvaltiot voivat toteuttaa kaikki tarvittavat kansallisen lainsäädäntönsä mukaiset toimenpiteet unionin oikeudellisesti velvoittavien säädösten täytäntöönpanemiseksi. Kyseisillä säädöksillä voidaan siirtää täytäntöönpanovalta komissiolle silloin kun niiden täytäntöönpanemiseksi tarvitaan yhdenmukaisia edellytyksiä. Komission näin antamia säädöksiä kutsutaan perussopimuksen mukaisesti ”täytäntöönpanosäädöksiksi” (291 artiklan 4 kohta). Tämän ehdotuksen tavoitteena on yhdenmukaistaa maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa 17 päivänä joulukuuta 2007 annettu neuvoston asetus (EY) N:o 3/2008[1] SEUT-sopimuksen asiaa koskevien määräysten kanssa. Tämän ehdotuksen mukaan sisämarkkinoilla ja kolmansissa maissa toteutettavia maataloustuotteiden tiedotus- ja menekinedistämistoimia koskevan politiikan tavoitteet ja periaatteet sekä muut keskeiset osat määrittää lainsäätäjä. Lainsäätäjä siis vahvistaa kyseisen politiikan tavoitteet ja strategisen lähestymistavan, ohjelmatyön, täydentävyyden, johdonmukaisuuden ja sääntöjenmukaisuuden periaatteet unionin muihin politiikanaloihin nähden. Samoin lainsäätäjä vahvistaa kumppanuuden, toissijaisuuden sekä miesten ja naisten välisen tasa-arvon ja syrjimättömyyden periaatteet. Komission olisi delegoitujen säädösten avulla määriteltävä mitä tiedotus- ja menekinedistämisohjelmalla tarkoitetaan (1 artiklan 1 kohta). Samalla tavoin komission olisi hyväksyttävä delegoituja säädöksiä, joissa määritellään tiedotus- ja menekinedistämisohjelmiin liittyviltä viesteiltä vaadittavat ominaisuudet, jotta varmistetaan näiden viestien puolueettomuus ja suojellaan kuluttajaa (1 artiklan 3 kohta). Komissio laatii luettelot aiheista, tuotteista ja kolmansista maista, jotka voivat olla kyseisten toimien kohteena (4 artikla). Se myös vahvistaa tiedotus- ja menekinedistämisohjelmia koskevat säännöt (5 artikla). Komissio hyväksyy lisäksi yksityiskohtaiset säännöt, jotka koskevat ohjelmien toteuttamista kolmansissa maissa yhteistyössä kansainvälisten organisaatioiden kanssa ja joilla varmistetaan tällaisten ohjelmien asianmukainen toteutuminen (6 artikla). Unionin rahoituksen mahdollisimman tehokkaan käytön varmistamiseksi komissio voi myös määritellä ohjelmien valinnassa lainsäätäjän jo vahvistamien perusteiden lisäksi käytettäviä ensisijaisia perusteita (8 artiklan 1 kohta). Lainsäätäjän olisi annettava komissiolle valta hyväksyä täytäntöönpanosäädöksiä perussopimuksen 291 artiklan 2 kohdan mukaisesti erityisesti kun kyseessä ovat jäsenvaltioille kuuluvaa ohjelmien esivalintaa koskevat yhdenmukaiset edellytykset (7 artikla) ja komission suorittama ohjelmien valinta (8 artikla), menettely ohjelmien puuttuessa (9 artikla), toteuttamisesta vastaavien elinten hyväksyntä (11 artiklan 4 kohta), aineiston käyttö ja ohjelmien seuranta (12 artiklan 3 kohta), ohjelmien rahoitusta koskevat yksityiskohdat, ohjelmien täytäntöön panemiseksi tarvittavien sopimusten tekeminen, vakuuksien asettaminen, maksuja koskevat yksityiskohdat, aiheettomien maksujen takaisinperiminen sekä tarkastuksia ja seuraamuksia koskevat yksityiskohdat (13 artiklan 9 kohta). Joitakin komissiolle asetuksella (EY) N:o 3/2008 siirretyistä toimivaltuuksista, joita se on tähän mennessä käyttänyt, pidetään niin tärkeinä, että ne olisi sisällytettävä kyseiseen asetukseen. Tämä koskee i) sellaisten tiedotus- ja menekinedistämistoimien jättämistä asetuksen (EY) N:o 3/2008 mukaisen tuen ulkopuolelle, joihin myönnetään neuvoston asetuksen (EY) N:o 1698/2005 mukaista maaseudun kehittämisen tukea, jotta vältetään päällekkäisen rahoituksen vaara (ks. komission asetuksen (EY) N:o 501/2008[2] 15 artiklan 2 kohta); ii) periaatetta, jonka mukaan unionin talousarvion moitteettoman hallinnoinnin varmistamiseksi ehdotuksen tehneiden organisaatioiden olisi asetettava vakuudet, joilla ne takaavat ohjelmien asianmukaisen toteuttamisen (asetuksen (EY) N:o 501/2008 16 artiklan 3 kohta) ja sitä, että iii) ehdotuksen tehneille organisaatioille voidaan määrätä seuraamuksia, jos ne eivät täytä velvoitteitaan (asetuksen (EY) N:o 501/2008 27 artikla). 2. INTRESSITAHOJEN KUULEMISEN JA VAIKUTUSTEN ARVIOINNIN TULOKSET Intressitahojen kuuleminen tai vaikutusten arviointi ei ollut tarpeen, koska neuvoston asetuksen (EY) N:o 3/2008 yhdenmukaistamista SEUT-sopimuksen kanssa koskeva ehdotus on toimielinten välinen asia, joka koskee kaikkia neuvoston asetuksia. 3. EHDOTUKSEEN LIITTYVÄT OIKEUDELLISET NÄKÖKOHDAT · Ehdotuksen lyhyt kuvaus Komissiolle siirretyn säädösvallan ja täytäntöönpanovallan yksilöiminen neuvoston asetuksessa (EY) N:o 3/2008 ja kyseisten säädösten antamiseen soveltuvan menettelyn vahvistaminen. Joidenkin komission tähän asti käyttämien valtuuksien sisällyttäminen asetukseen (EY) N:o 3/2008. · Oikeusperusta Euroopan unionin toiminnasta tehdyn sopimuksen 42 ja 43 artikla. · Toissijaisuusperiaate EU:n tiedotus- ja menekinedistämispolitiikalla täydennetään ja vahvistetaan hyödyllisellä tavalla jäsenvaltioiden toimia parantamalla etenkin näiden tuotteiden tuotekuvaa yhteisön ja kolmansien maiden kuluttajien keskuudessa erityisesti laadun, ravitsemuksellisten ominaisuuksien ja elintarvikkeiden ja tuotantotapojen turvallisuuden osalta. Tällaisella uusia markkinoita kolmansissa maissa avaavalla toiminnalla voi myös olla kerrannaisvaikutuksia kansallisten tai yksityisten aloitteiden suhteen. Ehdotus kuuluu EU:n ja jäsenvaltioiden jaettuun toimivaltaan, ja se on toissijaisuusperiaatteen mukainen. · Suhteellisuusperiaate Kaupan etenevä vapauttaminen lisää EU:n jäsenvaltioiden ja kolmansien maiden välisen kaupan merkitystä, ja tämä koskee myös maataloustuotteiden ja elintarvikkeiden kauppaa. Samaan aikaan tuki, jota EU myöntää niin EU:ssa kuin maailmanlaajuisilla markkinoilla kilpaileville tuottajilleen, on vähäistä (esim. vientituet). Maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annettu asetus, joka on yhdenmukainen maailman kauppajärjestön maataloussopimuksen uusien puitteiden kanssa, on tässä suhteessa keskeinen toiminnan väline. On myös tärkeää, että EU tiedottaa laadukkaista maataloustuotteistaan ja tukee yhteisiä menekinedistämisohjelmia, joissa on mukana useampia EU-maita tai maatalousaloja. Ehdotus on suhteellisuusperiaatteen mukainen. · Sääntelytavan valinta Ehdotettu sääntelytapa: Euroopan parlamentin ja neuvoston asetus. 4. TALOUSARVIOVAIKUTUKSET Ehdotuksella ei ole vaikutuksia talousarviomenoihin. 5. VALINNAISET TIEDOT Ei ole. 2011/0290 (COD) Ehdotus EUROOPAN PARLAMENTIN JA NEUVOSTON ASETUS maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun neuvoston asetuksen (EY) N:o 3/2008 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 42 artiklan ensimmäisen alakohdan ja 43 artiklan 2 kohdan, ottavat huomioon Euroopan komission ehdotuksen[3], sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon[4], noudattavat tavallista lainsäätämisjärjestystä[5], sekä katsovat seuraavaa: (1) Neuvoston asetuksessa (EY) N:o 3/2008[6] annetaan komissiolle toimivalta hyväksyä mainitun asetuksen soveltamista koskevat yksityiskohtaiset säännöt. (2) Komissiolle asetuksen (EY) N:o 3/2008 nojalla siirretty valta olisi Lissabonin sopimuksen voimaantulon vuoksi saatettava yhdenmukaiseksi Euroopan unionin toiminnasta tehdyn sopimuksen, jäljempänä ’perussopimus’, 290 ja 291 artiklan kanssa. (3) Jotta varmistetaan asetuksessa (EY) N:o 3/2008 säädettyjen toimien johdonmukaisuus ja tehokkuus, näiden toimien moitteeton hallinnointi ja unionin rahoituksen mahdollisimman tehokas käyttö, komissiolle olisi siirrettävä valta hyväksyä perussopimuksen 290 artiklan mukaisesti säädöksiä, jotka koskevat tiedotus- ja menekinedistämisohjelman määritelmää, tiedotus- ja menekinedistämisviesteiltä vaadittavien ominaisuuksia määrittelyä, aiheita koskevien luettelojen laatimista, tuotteita ja kolmansia maita, joita näitä toimet voivat koskea, tiedotus- ja menekinedistämisohjelmissa noudatettavan strategian yksityiskohtia koskevien sääntöjen laatimista, kolmansissa maissa kansainvälisten organisaatioiden kanssa yhteistyössä toteutettavia ohjelmia koskevien yksityiskohtaisten sääntöjen laatimista sekä sellaisten muiden ensisijaisten perusteiden määrittelyä, joita asetuksessa (EY) N:o 3/2008 vahvistettujen perusteiden lisäksi käytetään ohjelmien valintaan. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla. Komission olisi delegoituja säädöksiä valmistellessaan ja laatiessaan varmistettava, että asianomaiset asiakirjat toimitetaan Euroopan parlamentille ja neuvostolle yhtäaikaisesti, hyvissä ajoin ja asianmukaisesti. (4) Jotta voitaisiin varmistaa asetuksen (EY) N:o 3/2008 yhdenmukaiset täytäntöönpanoedellytykset, täytäntöönpanovalta olisi siirrettävä komissiolle. Tätä valtaa olisi käytettävä yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetun Euroopan parlamentin ja neuvoston asetuksen (EU) N:o 182/2011[7] mukaisesti. (5) Joitakin komissiolle asetuksella (EY) N:o 3/2008 siirretyistä valtuuksista, joita se on tähän mennessä käyttänyt, pidetään niin tärkeinä, että ne olisi sisällytettävä kyseiseen asetukseen. Tämä koskee i) tiedotus- ja menekinedistämistoimien jättämistä asetuksen (EY) N:o 3/2008 mukaisen tuen ulkopuolelle silloin, kun näihin toimiin myönnetään unionin muihin järjestelmiin kuuluvaa tukea ja on olemassa päällekkäisen rahoituksen vaara; ii) periaatetta, jonka mukaan ehdotuksen tehneiden organisaatioiden olisi asetettava vakuus ohjelmien moitteettoman toteuttamisen takaamiseksi; ja iii) periaatetta, jonka mukaan unionin talousarvion moitteettoman hallinnoinnin varmistamiseksi ehdotuksen tehneille organisaatioille voidaan määrätä seuraamuksia, jos ne eivät täytä velvoitteitaan. (6) Asetusta (EY) N:o 3/2008 olisi sen vuoksi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 3/2008 seuraavasti: (1) Muutetaan 1 artikla seuraavasti: (a) Lisätään 1 kohtaan alakohta seuraavasti: ”Komissio määrittelee delegoiduilla säädöksillä tiedotus- ja menekinedistämisohjelmien päälinjat ja niiden toteutusajan.” (b) Lisätään kohdat seuraavasti: ”3. Komissio määrittelee delegoiduilla säädöksillä tiedotus- ja menekinedistämisviestien ominaisuudet. 4. Komissio vahvistaa täytäntöönpanosäädöksillä säännöt, jotka koskevat 1 kohdassa tarkoitettujen toimien toteuttamisesta vastaavien toimivaltaisten viranomaisten nimeämistä jäsenvaltioissa.” (2) Korvataan 4 artiklan ensimmäisen kohdan ensimmäinen virke seuraavasti: ”Komissio vahvistaa delegoiduilla säädöksillä 3 artiklassa tarkoitettujen aiheiden ja tuotteiden sekä asianomaisten kolmansien maiden luettelot.” (3) Korvataan 5 artikla seuraavasti: ”5 artikla Tiedotus- ja menekinedistämisohjelmissa noudatettava strategia 1. Komissio vahvistaa delegoiduilla säädöksillä säännöt, joissa määritellään sisämarkkinoilla toteutettavissa tiedotus- ja menekinedistämisohjelmissa noudatettavan strategian yksityiskohdat. Näissä säännöissä annetaan yleisiä ohjeita, jotka koskevat erityisesti a) asetettuja tavoitteita ja kohderyhmiä; b) yhtä tai useampaa aihetta, joita valituissa toimissa on käsiteltävä; c) toteutettavien toimien luonnetta; d) ohjelmien kestoa; e) ohjelmien toteutukseen markkinoiden ja suunniteltujen toimien luonteen mukaisesti käytettävissä olevan unionin rahoitusosuuden ohjeellista jakoa. Tuoreiden hedelmien ja vihannesten menekinedistämisen osalta erityistä huomiota kiinnitetään sellaisiin menekinedistämistoimiin, jotka kohdistuvat lapsiin kouluissa. 2. Komissio voi kolmansissa maissa tapahtuvaa tiedotus- ja menekinedistämistä varten vahvistaa delegoiduilla säädöksillä säännöt, jotka koskevat joihinkin tai kaikkiin 3 artiklan 2 kohdassa tarkoitettuihin tuotteisiin liittyviä tiedotus- ja menekinedistämisohjelmia koskevissa ehdotuksissa noudatettavan strategian yksityiskohtia.” (4) Muutetaan 6 artikla seuraavasti: (a) Korvataan 1 kohta seuraavasti: ”1. Yksi tai useampi kyseessä olevaa alaa tai aloja yhdessä tai useammassa jäsenvaltiossa tai unionin tasolla edustava ammattialajärjestö tai toimialakohtainen organisaatio tekee 5 artiklan 1 kohdassa tarkoitettujen delegoitujen säädösten mukaisesti 2 artiklan 1 kohdan a, b ja c alakohdassa, 2 kohdassa sekä 3 kohdan a, b ja c alakohdassa tarkoitettujen toimien toteuttamiseksi ehdotuksia tiedotus- ja menekinedistämisohjelmiksi, joiden kesto on enintään kolme vuotta, jollei tämän artiklan 2 kohdasta muuta johdu.” (b) Lisätään 2 kohtaan alakohta seuraavasti: ”Komissio vahvistaa delegoiduilla säädöksillä säännöt, jotka koskevat menekinedistämistoimien toteuttamista kolmansissa maissa yhteistyössä kansainvälisten organisaatioiden kanssa.” (5) Muutetaan 7 artikla seuraavasti: (a) Korvataan 1 kohdan toinen alakohta seuraavasti: ”Asianomaiset jäsenvaltiot tutkivat kunkin ehdotetun ohjelman asianmukaisuuden ja sen, ovatko ohjelmat tämän asetuksen, 5 artiklassa tarkoitettujen delegoitujen säädösten ja asianomaisten eritelmien mukaiset. Niiden on tarkistettava myös kyseisten ohjelmien kustannustehokkuus.” (b) Korvataan 2 kohdan toinen ja kolmas alakohta seuraavasti: Jos komissio toteaa, että esitetty ohjelma tai jotkin siihen kuuluvista toimista eivät ole unionin sääntöjen tai, sisämarkkinoilla toteutettavien toimien osalta, 5 artiklassa tarkoitettujen delegoitujen säädösten mukaisia, tai että ne eivät ole riittävän kustannustehokkaita, se ilmoittaa asianomaisille jäsenvaltioille tietyn määräajan kuluessa, että asianomainen ohjelma tai sen osa ei ole tukikelpoinen. Jos tällaista ilmoitusta ei tehdä mainitun määräajan kuluessa, ohjelma katsotaan tukikelpoiseksi. Jäsenvaltioiden on otettava huomioon komission mahdolliset huomautukset ja toimitettava ohjelmat 6 artiklan 1 kohdassa tarkoitetun, ehdotuksen tehneen yhden tai useamman organisaation suostumuksella tehdyn tarkistuksen jälkeen komissiolle tietyn määräajan kuluessa.” (c) Lisätään 3 kohta seuraavasti: ”3. Komissio määrittelee täytäntöönpanosäädöksillä a) säännöt, jotka koskevat ohjelmaehdotusten esittämistä jäsenvaltioille, b) vaatimukset, jotka ohjelmien on täytettävä, sekä ohjelmien arvioinnissa käytettävät perusteet, c) jäsenvaltioiden noudattamaa esivalintamenettelyä, komission suorittamaa valintaa ja asiaan liittyviä määräaikoja koskevat säännöt.” (6) Korvataan 8 artikla seuraavasti: ”8 artikla Tiedotus- ja menekinedistämisohjelmien valinta 1. Ohjelmien valinnassa etusijalle asetetaan useamman kuin yhden jäsenvaltion esittämät ohjelmat tai ohjelmat, joihin kuuluvia toimia toteutetaan useissa jäsenvaltioissa tai kolmansissa maissa. Komissio voi delegoiduilla säädöksillä määritellä muita ohjelmien valinnassa käytettäviä ensisijaisia perusteita. 2. Komissio päättää täytäntöönpanosäädöksillä mitkä ohjelmat valitaan, niihin mahdollisesti tehtävät muutokset sekä vastaavat talousarviot.” (7) Muutetaan 9 artikla seuraavasti: (a) Korvataan 1 kohta seuraavasti: ”1. Jos yhtä tai useampaa, 6 artiklan 1 kohdan mukaisesti esitettyä, 2 artiklan 1 kohdan b alakohdassa tarkoitettua tiedotustointa varten ei ole sisämarkkinoilla toteutettavia ohjelmia, asianomaisen yhden tai useamman jäsenvaltion on laadittava 5 artiklan 1 kohdassa tarkoitettujen delegoitujen säädösten perusteella ohjelma ja sitä koskevat eritelmät sekä valittava yleisellä tarjouskilpailulla sen ohjelman toteuttamisesta vastaava elin, jonka yhteisrahoitukseen se sitoutuu.” (b) Korvataan 2 kohdan ensimmäinen alakohta seuraavasti: ”Jos yhtä tai useampaa, 6 artiklan 1 kohdan mukaisesti esitettyä, 2 artiklan 1 kohdan a, b ja c alakohdassa tarkoitettua tiedotustointa varten ei ole kolmansissa maissa toteutettavia ohjelmia, asianomaisen yhden tai useamman jäsenvaltion on laadittava 5 artiklan 2 kohdassa tarkoitettujen delegoitujen säädösten perusteella ohjelma ja sitä koskevat eritelmät sekä valittava yleisellä tarjouskilpailulla sen ohjelman toteuttamisesta vastaava elin, jonka yhteisrahoitukseen se sitoutuu.” (c) Korvataan 3 kohdan b alakohta seuraavasti: ”b) siitä, että ohjelma ja ehdotettu elin ovat tämän asetuksen säännösten ja tarvittaessa sovellettavien delegoitujen säädösten mukaisia;” (d) Korvataan 4 kohta seuraavasti: ”4. Ohjelmien tarkasteluun komissiossa sovelletaan 7 artiklan 2 kohtaa ja 8 artiklaa.” (e) poistetaan 5 kohta. (8) Korvataan 10 artiklan johdantolause seuraavasti: ”Ilmoitettuaan asiasta 16 b artiklan 1 kohdassa tarkoitetulle komitealle, tai tarvittaessa luonnonmukaisesta tuotannosta ja luonnonmukaisesti tuotettujen tuotteiden merkinnöistä 28 päivänä kesäkuuta 2007 annetun neuvoston asetuksen (EY) N:o 834/2007* 38 e artiklassa perustetulle luonnonmukaista maataloutta käsittelevälle komitealle taikka maataloustuotteiden laatujärjestelmistä XX päivänä …kuuta 201X annetun Euroopan parlamentin ja neuvoston asetuksen (EU) N:o XXX/201X** [54] artiklassa perustetulle maataloustuotteiden laatupolitiikkakomitealle, komissio voi päättää yhden tai useamman seuraavan toimen toteuttamisesta: *EUVL L 189, 20.7.2007, s. 1. **EUVL L ….” (9) Muutetaan 11 artikla seuraavasti: (a) Poistetaan 2 kohdan toinen alakohta. (b) Lisätään 4 kohta seuraavasti: ”4. Komissio määrittelee täytäntöönpanosäädöksillä edellytykset, joiden mukaisesti jäsenvaltiot hyväksyvät valitut toteutuksesta vastaavat elimet, sekä edellytykset, joiden mukaisesti ehdottajaorganisaatiolle voidaan antaa lupa toteuttaa itse tietyt ohjelman osat.” (10) Lisätään 12 artiklaan 3 kohta seuraavasti: ”3. Komissio vahvistaa täytäntöönpanosäädöksillä säännöt, jotka koskevat käytettävää tiedotus- ja menekinedistämisaineistoa sekä ohjelmien seurantaa.” (11) Muutetaan 13 artikla seuraavasti: (a) Korvataan 6 kohta seuraavasti: ”6. Poiketen siitä, mitä [maatalouden yhteisestä markkinajärjestelystä (YMJ-asetus)] [yhdenmukaistettu YMJ] … annetun Euroopan parlamentin ja neuvoston asetuksen (EU) N:o XXXX/20…* [XXX, entinen asetuksen (EY) N:o 1234/2007 180 artikla] artiklassa ja tiettyjen kilpailusääntöjen soveltamisesta maataloustuotteiden tuotantoon ja kauppaan 24 päivänä heinäkuuta 2006 annetun neuvoston asetuksen (EY) N:o 1184/2006** 3 artiklassa säädetään, perussopimuksen 107, 108 ja 109 artiklaa ei sovelleta jäsenvaltioiden suorittamiin maksuihin, jäsenvaltioiden rahoitusosuuteen eikä veronluonteisista tai pakollisista maksuista saatuun jäsenvaltioiden tai ehdotuksen tehneiden organisaatioiden rahoitusosuuteen niiden ohjelmien osalta, joille voidaan myöntää unionin tukea perussopimuksen 42 artiklan nojalla ja jotka komissio on valinnut tämän asetuksen 8 artiklan mukaisesti. *EUVL L ….. **EUVL L 214, 4.8.2006, s. 7.” (b) Lisätään kohdat seuraavasti: ”7. Tiedotus- ja menekinedistämistoimiin, jotka saavat tukea Euroopan maaseudun kehittämisen maatalousrahaston (maaseuturahaston) tuesta maaseudun kehittämiseen 20 päivänä syyskuuta 2005 annetun neuvoston asetuksen (EY) N:o 1698/2005* nojalla, ei voida myöntää tämän asetuksen mukaista Euroopan unionin rahoitusta. 8. Ehdotuksen tehneiden organisaatioiden on asetettava ohjelmien asianmukaisen toteuttamisen varmistamiseksi vakuus, ja näille organisaatioille voidaan määrätä seuraamuksia, jos ne eivät täytä velvoitteitaan. 9. Komissio antaa täytäntöönpanosäädöksillä säännöt, jotka koskevat a) tämän asetuksen mukaisesti hyväksyttyjen ohjelmien rahoituksen yksityiskohtia, b) sopimusten tekemistä tämän asetuksen mukaisesti hyväksyttyjen ohjelmien täytäntöön panemiseksi, c) ehdotuksen tehneiden organisaatioiden asettamia vakuuksia ja niiden vapauttamista koskevia yksityiskohtia, d) maksuja koskevia yksityiskohtia ja aiheettomien maksujen takaisinperimistä, e) jäsenvaltioiden tehtäviksi kuuluvia tarkastuksia ja ehdotuksen tehneille organisaatioille määrättyjä seuraamuksia koskevia yksityiskohtia. *EUVL L 277, 21.10.2005, s. 1.” (12) Poistetaan 15 ja 16 artikla. (13) Lisätään 15 a artikla, 16 a artikla ja 16 b artikla seuraavasti: ”15 a artikla Komission säädös- ja täytäntöönpanovalta Kun komissiolle annetaan valta antaa delegoituja säädöksiä, sovelletaan 16 a artiklaa. Kun komissiolle annetaan valta antaa täytäntöönpanosäädöksiä, se toimii 16 b artiklassa tarkoitettua tarkastelumenettelyä noudattaen. 16 a artikla Siirretyn säädösvallan käyttäminen 1. Siirretään komissiolle valta antaa delegoituja säädöksiä tässä artiklassa säädetyin edellytyksin. 2. Siirretään tässä asetuksessa tarkoitettu valta antaa delegoituja säädöksiä komissiolle määräämättömäksi ajaksi. 3. Euroopan parlamentti tai neuvosto voi milloin tahansa peruuttaa tässä asetuksessa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä, tai jonakin myöhempänä, päätöksessä mainittuna päivänä. Päätös ei vaikuta jo voimassa olevien delegoitujen säädösten pätevyyteen. 4. Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle. 5. Tämän asetuksen nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella. 16 b artikla Täytäntöönpanosäädökset – komitea 1. Komissiota avustaa [maataloustuotteiden yhteisestä markkinajärjestelystä (YMJ-asetus)] [yhdenmukaistettu YMJ] … annetun Euroopan parlamentin ja neuvoston asetuksen (EU) N:o XXXX/20…* 323 artiklan 2 kohdassa perustettu maatalouden yhteisen markkinajärjestelyn komitea. Tämä komitea on yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16 päivänä helmikuuta 2011 annetussa Euroopan parlamentin ja neuvoston asetuksessa (EU) N:o 182/2011** tarkoitettu komitea. 2. Kun viitataan tähän kohtaan, sovelletaan asetuksen (EU) N:o 182/2011 5 artiklaa. *EUVL L ….. **EUVL L 55, 28.2.2011, s. 13.” (14) Korvataan 17 artikla seuraavasti: ”17 artikla Kuuleminen Ennen kuin komissio hyväksyy tässä asetuksessa tarkoitettuja delegoituja säädöksiä tai täytäntöönpanosäädöksiä, se voi kuulla a) komission päätöksessä 2004/391/EY perustettua maataloustuotteiden menekinedistämisen neuvoa-antavaa ryhmää; b) komitean jäsenistä tai menekinedistämis- ja tiedotusasioiden asiantuntijoista koostuvia tilapäisiä teknisiä työryhmiä.” 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puheenjohtaja Puheenjohtaja RAHOITUSSELVITYS || || 1. || BUDJETTIKOHTA: Osasto 05: Maatalous ja maaseudun kehittäminen || MÄÄRÄRAHAT: MS: 57 292 184 763 euroa MM: 55 269 004 060 euroa 2. || TOIMENPITEEN NIMI: Ehdotus maataloustuotteita koskevista tiedotus- ja menekinedistämistoimista sisämarkkinoilla ja kolmansissa maissa annetun Euroopan parlamentin ja neuvoston asetuksen (EY) N:o 3/2008 muuttamisesta 3. || OIKEUSPERUSTA: SEUT-sopimuksen 43 artikla 4. || TAVOITTEET: Komissiolle siirretyn säädösvallan ja täytäntöönpanovallan yksilöiminen neuvoston asetuksessa (EY) N:o 3/2008 ja kyseisten säädösten antamiseen soveltuvan menettelyn vahvistaminen (asetuksen yhdenmukaistaminen Lissabonin sopimuksen kanssa). 5. || VAIKUTUKSET TALOUSARVIOON || 12 KUUKAUDEN JAKSO (milj. euroa) || KULUVA VARAIN-HOITOVUOSI [2011] (milj. euroa) || SEURAAVA VARAINHOITO-VUOSI [2012] (milj. euroa) 5.0 || MENOT - EU:N TALOUSARVIOSTA (TUET/INTERVENTIOT) - KANSALLISISTA TALOUSARVIOISTA - MUISTA LÄHTEISTÄ || - || - || - 5.1 || TULOT - EU:N OMAT VARAT (MAKSUT/TULLIT) - KANSALLISELLA TASOLLA || - || - || - || || [2013] || [2014] || [2015] || [2016] 5.0.1 || MENOARVIO || - || - || - || - 5.1.1 || TULOARVIO || - || - || - || - 5.2 || LASKUTAPA: 6.0 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION KYSEISEEN LUKUUN OTETUISTA MÄÄRÄRAHOISTA || KYLLÄ/EI 6.1 || MAHDOLLISUUS RAHOITUKSEEN TOTEUTETTAVANA OLEVAN TALOUSARVION LUKUJEN VÄLISILLÄ SIIRROILLA || KYLLÄ/EI 6.2 || LISÄTALOUSARVION TARVE || KYLLÄ /EI 6.3 || MYÖHEMPIIN TALOUSARVIOIHIN OTETTAVAT MÄÄRÄRAHAT || KYLLÄ /EI HUOMAUTUKSIA: Kyse on Lissabonin sopimuksesta johtuvasta neuvoston asetuksen yhdenmukaistamisesta; tämä ehdotus ei näin ollen vaikuta talousarviomenoihin. [1] EUVL L 3, 5.1.2008, s. 1. [2] EUVL L 147, 6.6.2008, s. 3. [3] EUVL C , s.. [4] EUVL C , s.. [5] EUVL C , s.. [6] EUVL L 3, 5.1.2008, s. 1. [7] EUVL L 55, 28.2.2011, s.13.